De efangelischn Landla ins Simbiagn, de in de drai Deafa Grosboid (rum. Apoldu de Sus; ung. Nagyapold), Grosau (rum. Cristian; ung. Keresztenysziget) und Neppendoaf glebt haum, haum si ned wiakli mid de doatign Simbiaga Saxn famischt und so eanare aigenen Breich und foa oim a den oidn landlarischn Dialekt bewoad. Des Landlarisch is praktisch a konseawiada boarischa Dialekt ausn 18. Joahundat, dea a fu a boa Leit heit nu ois Muadaschbroch gret wiad.